แนวโน้มดัชนีหุ้นเช้าบวกตามสหรัฐ
นักวิเคราะห์ประเมินดัชนีเช้าวันนี้บวกได้เล็กน้อยตามวอลล์สตรีทที่บวกจากความคาดหวังเกี่ยวกับมาตรการกระตุ้นเศรษฐกิจของสหรัฐรอบใหม่ จับตาตัวเลขสำคัญจีนสดใส
1 ก.ย. 2554

นักวิเคราะห์ประเมินดัชนีเช้าวันนี้บวกได้เล็กน้อยตามวอลล์สตรีทที่บวกจากความคาดหวังเกี่ยวกับมาตรการกระตุ้นเศรษฐกิจของสหรัฐรอบใหม่ จับตาตัวเลขสำคัญจีนสดใส
นายวรุตม์ ศิวะศิริยานนท์ รองกรรมการผู้จัดการฝ่ายวิจัย บล.ฟินันเซีย ไซรัส จำกัด กล่าวว่า แนวโน้มตลาดหุ้นไทยเช้านี้บวกได้ตามตลาดหุ้นสหรัฐที่บวกจากเรื่องเดิมความคาดหวังเกี่ยวกับมาตรการกระตุ้นเศรษฐกิจรอบใหม่ชัดเจนขึ้นเรื่อยๆ และตัวเลขที่เกี่ยวข้องกับภาคการผลิตภาคอุตฯของจีนเดือน ส.ค.ที่กำลังจับตาอยู่ คาดว่าจะออกมาเป็นไปตามที่นักวิเคราะห์คาดการณ์ทำให้ตลาดหุ้นฮ่องกงวันนี้น่าจะบวกขึ้นมาและนำให้ตลาดหุ้นเอเชียบวกได้รวมทั้งบ้านเรา
อย่างไรก็ตาม ดัชนีคงจะไปไม่ได้ไกลมาก เพราะตลาดยังรอดูตัวเลขการว่าจ้างงานนอกภาคเกษตรของสหรัฐพรุ่งนี้ ซึ่งดัชนีน่าจะบวกได้เล็กน้อย เพราะอาจจะต้องปะทะกับแรงเทขายทำกำไรด้วยเช่นกัน